Dobrodelna licitacija Doma pod gorco
2026-03-27 19:00 - 22:00 (Europe/Paris) | Maribor center / Vetrinjski dvor
Pridružite se nam na dobrodelni licitaciji likovnih del – priložnost, da svoj dom obogatite z unikatno umetnino in hkrati prispevate k nečemu resnično pomembnemu.
Vabljeni, da postanete del zgodbe, kjer umetnost pomaga!
V juliju 2025 je v Domu pod gorco v sodelovanju s člani Kulturnega društva Studenci potekala tridnevna likovna kolonija. Ustvarjalni dnevi so bili polni navdiha, barv in srčnih zgodb, nastala pa so čudovita umetniška dela, ki so jih umetniki z veliko plemenitostjo podarili našemu domu. Zdaj vas z veseljem vabimo, da se nam pridružite na dobrodelni licitaciji likovnih del.
To je priložnost, da svoj dom obogatite z unikatno umetnino in hkrati prispevate k nečemu resnično pomembnemu.
Ves izkupiček od prodanih del bomo namenili nakupu terapevtskega laserja, ki bo našim stanovalcem pomagal pri rehabilitaciji in lajšanju bolečin. Naj umetnost iz naših sten zaživi tudi pri vas – in obenem postane most solidarnosti ter podpore. Prisrčno vabljeni, da s svojo udeležbo in podporo pomagate pisati zgodbo, v kateri se lepota prepleta z dobrodelnostjo.
Se vidimo!

Povezava do originalnega članka

Razstava Dominik Štibernik: AVTOR
2026-03-27 19:00 - 2026-05-08 19:00 | Maribor center / Galerija Tkalka, Tkalski prehod 4, 2000 Maribor
Umetniška praksa Dominika Štibernika je pogosto povezana s pojmi, kot sta praznina ali manko. Tam, kjer bi morda pričakovali umetniški objekt, se namesto tega pogosto pojavi odsotnost. Posledično se pričakovanje in želja premakneta na rob galerijskega prostora — v nestabilne, prehodne in obrobne dimenzije izkušnje.
Vendar pa bo obiskovalec, ki bi takšno razočaranje pričakoval, na razstavi Avtor v Galeriji Tkalka najverjetneje ostal brez njega — ali pa se bo vsaj nepričakovano soočil z lastnim zgrešenim pričakovanjem. Z deli, kot so Selfie (2025), Herbarij (2026), Bela slika (2025) ter Umetnikova gesta I in II (2026), umetnik vstopa v nekoliko drugačno ustvarjalno fazo. V tem okviru še posebej izstopa delo Bela slika: nedotaknjeno belo platno, ki ga umetnik pusti zavito v originalno embalažo in ga kot takega zapre v pleksi stekleno škatlo. Delo se umešča v način produkcije, ki je Štiberniku že dolgo blizu, vendar se tukaj razkriva na nov način — kot presečišče njegovega prepoznavnega »zgodnejšega« pristopa in trenutnega premika v razmišljanju. Ta premik se bolj neposredno ukvarja z vprašanji avtorstva, avtoritete umetnikove odločitve ali konceptualnega namena, hkrati pa odpira razmislek o strukturah moči, vpisanih v umetnostno zgodovino. Nedvomno najbolj izstopajoče delo na razstavi je hiperrealistični avtoportret Selfie, ki neposredno in brez zadržkov postavlja vprašanje: ali je biti »velik umetnik« nekaj resničnega in avtentičnega ali zgolj prepričljivo uprizorjena predstava za množice?
Kurator: Niko ČajičUmetnik: Dominik Štibernik

Povezava do originalnega članka

Na ženskah svet stoji
2026-03-27 20:00 | Maribor center / Mali oder Narodnega doma Maribor
Kabaretska predstava o sestrstvu

Premiera: 27. marca 2026 ob 20.00
Ponovitev: 28. marca 2026 ob 20.00

𝐌𝐚𝐥𝐢 𝐨𝐝𝐞𝐫 𝐍𝐚𝐫𝐨𝐝𝐧𝐞𝐠𝐚 𝐝𝐨𝐦𝐚 𝐌𝐚𝐫𝐢𝐛𝐨𝐫
Ali je sestrstvo zavezništvo? Je vedno feministično? Je njegova solidarnost prevečkrat samoumevna ali pa prepogosto umanjka? Smo to nekoč znale bolje ali pa se ga moramo ponovno priučiti? Predstava je nastala po principih skupnostnega gledališča, kjer so izkušnje sodelujočih temelj ustvarjalnega procesa.
Odpira vprašanja solidarnosti, podpore in odnosov med ženskami ter v ospredje postavlja razmislek o tem, kakšno sestrstvo živimo danes in kakšnega si želimo.
𝐕𝐬𝐭𝐨𝐩𝐧𝐢𝐜𝐞:

5 € (dijaki, študenti, samozaposleni v kulturi, upokojenci)
7 € ostali

𝐑𝐞𝐳𝐞𝐫𝐯𝐚𝐜𝐢𝐣𝐞: rezervacije@ziz.si
Karte so na voljo pol ure pred predstavo.
Režija:

Anja Bezlova Završnik,
Barbara Polajnar

Koprodukcija: Narodni dom Maribor

Povezava do originalnega članka

Jazz 'ma mlade 2026: Skylit Moon
2026-03-27 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE SKYLIT MOON
Petek, 27. marec 2026 // ob 20.00 // Kulturni inkubator
V petek, 27. marca 2026, bo v Kulturnem inkubatorju prvi koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Skylit Moon. Vstopnine ni, jazzajmo skupaj.
Jazz ‘ma mlade tudi v letu 2026! Na prvem koncertu v Kulturnem inkubatorju bo na odru stala mlada jazz zasedba Skylit Moon.

Skylit Moon je dunajska zasedba, ki jo je ustanovil jazz pianist in skladatelj Bálint Banyó. Njihova glasba je v osnovi preplet eksperimentalnega rocka in sodobnega jazza, navdihnjena z izvajalci, kot so David Bowie, Radiohead, Genesis, Brad Mehldau, Aaron Parks in Knower. Repertoar skupine sestavljajo predvsem Bálintove avtorske skladbe ter nekaj priredb. Na podlagi pop/rockovskih oblik pesmi, prepletenih z jazzovskimi harmonijami in atmosferičnimi besedili, se skladbe razvijajo v kompleksne instrumentalne aranžmaje in improvizacijo.
Koncertni debi so doživeli decembra 2025 v Kramladnu na Dunaju, vsi člani zasedbe pa so študirali na univerzi Musik und Kunst Privatuniversitat der Stadt Wien in so danes dejavni ter iskani glasbeniki na dunajski glasbeni sceni.
Zasedba: Conor Ryan (IE) – vokal // Bálint Banyó (HU) – keyboards // Jonas Friesel (DE) – trobenta // Matevž Počič (SLO) – kitara // Tjan Šoštarič (SLO) – bas // Gaj Bostič (SLO) – bobni
Prvemu singel z naslovom ?Sunim? je že mogoče prisluhniti na Bandcampu, kmalu pa bo dostopen tudi na vseh pretočnih platformah.

Povezava do originalnega članka

Jazz 'ma mlade 2026: Mountain Mist Trio
2026-03-27 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE MOUNTAIN MIST TRIO
Petek, 27. marec 2026 // ob 20.00 // Kulturni inkubator
V petek, 27. marca 2026, bo v Kulturnem inkubatorju prvi koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Mountain Mist Trio. Vstopnine ni, jazzajmo skupaj.
Jazz ‘ma mlade tudi v letu 2026! Na prvem koncertu v Kulturnem inkubatorju bo na odru stala mlada jazz zasedba Mountain Mist Trio .

Mountain Mist je skupina, kjer se srečujejo jazz, neo-soul in klasična glasba, vabi v svoj svet avtorskih kompozicij in unikatnih aranžmajev jazz standardov.
Zasedba:
Bobnar Tijan Grašič, ki je končal Konzervatorij za glasbo in balet Ljubljana leta 2023, pričel študirati jazz bobne še isto leto kot edini bobnar prve generacije jazzovskih študentov na Akademiji za glasbo v Ljubljani. Sodeloval je že s številnimi glasbeniki, kot so: Primož Grašič, Big Band RTV Slovenija, Big Band Akademije za Glasbo v Ljubljani, pianist David Gazarov, trobentač Alex Sipiagin, basist Mario Mavrin, pianist Blaž Jurjevčič, basist Aleš Avbelj, pianist Marko Churnchetz, bobnar Alvin Queen in drugi….
Pianist Aljoša Kavčič je del prve generacije študentov jazz smeri Akademije za glasbo v Ljubljani, pod mentorstvom vrhunskega pianista Marka Črnčeca in je šolanje na Konservatoriju za glasbo in balet Ljubljana zaključil v 2023. Je prejemnik Škerjančeve nagrade za izjemne uspehe pri umetniškem uveljavljanju šole, dobitnik dveh 1. nagrad in zlatih priznanj na TEMSIG-u v kategorijah jazz komorne ter jazz solo v letu 2022 in 2023. S TG Kvartetom je nastopil v oddaji Prva vrsta in igral na različnih jazz festivalih. Redno nastopa s priznanimi glasbeniki kot so Primož Grašič, New swing quartet, Mario Mavrin, Aleš Rendla, dvakrat je tudi nastopil kot solist z Big bandom RTV Slovenije,… Učil se je od virtuozov, kot so Danny Grisset, Jason Lindner, Pedro Martins, Gregory Hutchinson in Alex Sipiagin.
Jernej Vindšnurer kontrabasist, aranžer in skladatelj. Po uspešno opravljeni maturi na konservatoriju za glasbo in balet v Ljubljani, je študiral na akademiji za glasbo v Grazu, kjer je diplomiral z odliko. Do sedaj je izdal šest albumov ter bil za enega izmed njih, skupaj s »Big band Bjelovar&Matija Cvek« nominiran za Porina(najbolj ugledna glasbena nagrada na Hrvaškem). Osvojil je je prvo mesto na mednarodnih tekmovanjih v Trevisu in St. Pöltenu, kot tudi na državnem tekmovanju(Temsig). Poleg kontrabasa je eden od vodilnih (kromatičnih) orgličarjev na slovenski sceni, kjer redno nastopa kot solist. Aktiven je tudi v domačem okolju, kjer je dirigent big banda Domžale.

Povezava do originalnega članka

KAVČ festival v Vetrinjcu | Vraževerje
2026-03-27 20:00 - 23:00 | BarCoda v Vetrinjskem dvoru
Rock v dnevni sobi, šanson v starinarnici, elektronika na skednju, ples v kuhinji ali lutkovna predstava v garaži… Kavč festival je multi-žanrska, družbeno in prostorsko angažirana platforma, ki umešča več kot 150 koncertov in predstav v nekonvencionalne prostore, kot so dnevne sobe, ateljeji, kuhinje, galerije, pisarne, pa tudi socialne in družbene ustanove, javne površine, gledališča ter klubi, kjer se zaključi sklop intimnih dogodkov s koncertnim večerom.
V Vetrinjcu bo to v petek, 27. marca, s folklornim ritualizmom zasedbe Vraževerje. Vraževerje je nastalo leta2023 in že v prvem letu osvojilo več ključnih alternativnihglasbenih prizorišč. Njihov izraz združuje vplive gledališča, kabareta, folklore in temačnega humorja.
Vstop je prost, band pa lahko podprete s prispevki in nakupom mercha.

Povezava do originalnega članka

VAKUM in FriForma predstavljata: Emmeluth's Amoeba, RHJ trio
2026-03-27 20:30 - 23:00 | Dvorana Gustaf
Da naše možganske celice in ušesne dlačice ne zakrnijo, bo tokrat v Dvorani Gustaf poskrbela ena sama – ameba. Na videz preprost enocelični organizem je v svoji glasbeni obliki sposoben zanimivih transformacij in mutacij, ki bodo izzvale naše razumevanje pojma “jazz”. Gre za enega bolj izstopajočih in cenjenih projektov skandinavske(!) ustvarjalne scene, ki brez opozorila skače med ostrimi, skoraj komorno natančnimi aranžmaji in divjo improvizacijo, kot da bi se štirje možgani povezali v eno samo organsko gmoto zvoka.
Vabimo vas na Emmeluth’s Amoeba, inovativni dansko-norveški kvartet, sestavljen iz izstopajočih glasbenikov in glasbenice skandinavske scene, ki so močno vpeti v številne vrhunske zasedbe s pestro koncertno kilometrino – od Trondheim Jazz Orkestra, do Fire! (Mats Gustaffson) in Large Unit (Paal Nillsen – Love). Gre za band, ki bo razrukal vse, tudi tiste ki prisegate na noise, post‑punk, art‑rock in razne čudne kitare in če ste kdaj rekli “ne maram jazza”, je to verjetno točno tisti bend, ki bo to prepričanje z veseljem zrušil.Amebo sestavljajo frontwomanka Signe Emmeluth (alt saksofon), ki je odgovorna za kompozicije, Karl Bjorå (kitara), Christian Balvig (klavirj) in Ole Mofjell (bobni). Odlikuje jih igriva in privlačna glasba, ki se elastično giblje med kompozicijo in improvizacijo, glasba, ki je včasih krhka, včasih katarzična in eksplozivna. S telepatsko “enoceličnostjo” polnijo spekter med free jazzom in komorno glasbo ter se podajo tudi izven teh okvirjev. Z energijo noise benda, natančnostjo komorne muzike in intuicijo free impro kolektiva – brez sterilnih solo parad, z ogromno dinamike, humorja in šusa.Skupaj delujejo od leta 2018, marca so izdali peti album, številni nastopi tako na velikih festivalih, kot malih odrih so skupino pripeljali do točke telepatije in potrdili dobro izbrano ime. So ena celica, en organizem, ena spreminjajoča ameba, en zid zvoka.
Za dober začetek provokativnega glasbenega potovanja poskrbi RHJ trio. Posebej za to priložnost(!) zložena sestava: Cene Resnik na saksofonu, “domača” Špela Huzjak na violini in Boris Janje na kontrabasu. Vsak na svoj način prisotni in pomembni za slovensko jazz in improvizirano sceno, ki jih srečujemo v nemalo postavah in uživamo v njihovih solo projektih.
Da se bodo zvočne pokrajine izrisale v vsej svoji veličini bo zagotovila Tonisoprano Meneglejte. Od migetanja številnih nožic do nenehnega spreminjanja oblik in prožnih membran vidnega.

Vozni red večera: pridite do Gustafa ob 20.00, malo pokramljajte, ker ob 20.30 začnemo zares, brez obotavljanja in petega čika – v dvorano. Brez samoprispevka ne gre, za glasbo vrhunskega skandinavskega in domačega kova člani liste 10EUR, ostali 12EUR. In ker ni lista nikoli predolga, prijavite ali spodbudite in povabite še koga > https://forms.gle/B79iwhtzY8JLruZb6
Formula: 66%jazz 11%free 11%impro 11%šus

Dogodek organizira VAKUM v sodelovanju z AGD Gustaf in Inštitutom ON Rizom. Za podobo VAKUM dogodkov premeteno skrbi Vita Kolar

Povezava do originalnega članka

Pepelka 5+
2026-03-28 10:00 | Mala dvorana
Pepelka 5+

Pavel Polák po motivih bratov Grimm / 40 min

Ovdoveli drvar Jure v svoj samotni dom pripelje novo ženo in njeno hčer Agato. Njegova hči Lenka ju lepo sprejme, onidve pa jo zvito in pretkano izkoriščata, ob tem pa še zasramujeta in zmerjata. Nadeneta ji žaljivo ime Pepelka. Nadaljevanje zgodbe je znano: Lenka, ki ima na svoji strani iskreno prijateljstvo živali, je za svojo dobroto in potrpežljivost nagrajena. Zgodijo se čarovnije, izgubi se en čeveljček, iskanje lastnice je uspešno. Lenka se poroči s princem in srečno živita do konca
svojih dni. Tako v pravljicah mora biti in je tudi v tej.

Nakup kart

Povezava do originalnega članka

Kaširane lučke z Barbaro Crnkovič
2026-03-28 10:00 - 13:00 | Maribor center / Vetrinjski dvor, Vetrinjska ulica 30, Maribor
Na zadnji marčevski ustvarjalni delavnici bomo z Barbaro Crnkovič izdelovali kaširane lučke – nežne svetlobne objekte iz papirja in lepila, ki ustvarijo toplo, mehko svetlobo. S plastenjem in oblikovanjem bomo raziskovali preprosto, a čarobno tehniko kaširanja ter ustvarili unikatne svetilke za dom.
Zakaj se udeležiti delavnice?

Skupaj ustvarite nekaj, kar bo svetilo doma. Unikatni lestenci ali lučke niso le izdelek – so skupni projekt, ki bo še dolgo spominjal na preživeto dopoldne.
Otroci doživijo proces od ideje do svetlobe. Kaširanje je igrivo, malo packasto in zelo čarobno – ko se lučka prvič prižge, je navdušenje zagotovljeno.
Dom dobi osebno noto. Namesto kupljenega kosa nastane svetilo z zgodbo, značajem in družinskim podpisom.

In roko na srce – malo je lepših občutkov kot prižgati luč in reči: »To smo naredili mi.«
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave:Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa.
Prispevek: 5,00 EUR z DDV / posamična (1 odrasel in 1 otrok). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
O mentorici:
Barbara Crnkovičje likovna umetnica in mentorica z dolgoletnimi izkušnjami v pedagoškem in ustvarjalnem delu. Študirala je likovno umetnost, danes pa kot mentorica vodi umetniško šolo ter ustvarjalno skupino za tretje življenjsko obdobje. Že vrsto let sodeluje tudi kot mentorica likovnih delavnic na Zavodu Mars, kjer svoje znanje, izkušnje in ljubezen do umetnosti in ustvarjanja, rada predaja različnim generacijam udeležencev, predvsem pa otrokom.
Povezava do originalnega članka

Kaširane lučke
2026-03-28 10:00 - 13:00 | Maribor center / Izba
Na zadnji marčevski ustvarjalni delavnici bomo z Barbaro Crnkovič izdelovali kaširane lučke – nežne svetlobne objekte iz papirja in lepila, ki ustvarijo toplo, mehko svetlobo. S plastenjem in oblikovanjem bomo raziskovali preprosto, a čarobno tehniko kaširanja ter ustvarili unikatne svetilke za dom.
🎨 Zakaj se udeležiti delavnice?

Skupaj ustvarite nekaj, kar bo svetilo doma. Unikatni lestenci ali lučke niso le izdelek – so skupni projekt, ki bo še dolgo spominjal na preživeto dopoldne.
Otroci doživijo proces od ideje do svetlobe. Kaširanje je igrivo, malo packasto in zelo čarobno – ko se lučka prvič prižge, je navdušenje zagotovljeno.
Dom dobi osebno noto. Namesto kupljenega kosa nastane svetilo z zgodbo, značajem in družinskim podpisom.

In roko na srce – malo je lepših občutkov kot prižgati luč in reči: »To smo naredili mi.«
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok). Materiali so vključeni.
🌈 Več: info@marsmaribor.org, http://www.marsmaribor.org/
O mentorici: Barbara Crnkovič je likovna umetnica in mentorica z dolgoletnimi izkušnjami v pedagoškem in ustvarjalnem delu. Študirala je likovno umetnost, danes pa kot mentorica vodi umetniško šolo ter ustvarjalno skupino za tretje življenjsko obdobje. Že vrsto let sodeluje tudi kot mentorica likovnih delavnic na Zavodu Mars, kjer svoje znanje, izkušnje in ljubezen do umetnosti in ustvarjanja, rada predaja različnim generacijam udeležencev, predvsem pa otrokom.

Povezava do originalnega članka

Dan odprtih vrat modulne makete H0
2026-03-28 15:00 - 18:00
Razstava modulne makete v merilu 1:87 H0
Nadaljujemo z dnevi odprtih vrat!
Obiščite nas na dnevu odprtih vrat modulne makete Društva Krilato Kolo!

Povezava do originalnega članka

Predstavitev knjige Moji vodniki in jaz
2026-03-28 17:00 - 19:00 | Hostel Pekarna
PREDSTAVITEV KNJIGE
NATALIJA BRACCI: MOJI VODNIKI IN JAZ
Sobota, 28. marec 2026 // ob 17.00 // Hostel Pekarna
V soboto, 28. marca 2026, bo ob 17. uri v Hostlu Pekarna predstavitev knjige Natalije Bracci Moji vodniki in jaz.
Natalija Bracci je duhovna medijka, avtorica in voditeljica delavnic, ki svoje življenje posveča povezovanju med svetovoma – vidnim in nevidnim. Skozi svoje knjige, meditacije in osebno delo pomaga ljudem razumeti sporočila duš, prehode onstranstva ter moč ljubezni, ki presega čas in prostor. Njeno poslanstvo je preprosto: prebujati srce in pokazati, da smrt ni konec, temveč nadaljevanje poti.

Povezava do originalnega članka

Cankar 15+
2026-03-28 19:00 | Velika dvorana
Cankar 15+

Koprodukcija s Cankarjevim domom in Umetniškim društvom KONJ

Poetičen svet lutk s prepoznavno vizualno estetiko in subtilno animacijo ustvarja edinstveno gledališko izkušnjo kot poklon ob 150. obletnici rojstva velikega literata.

Nakup kart

Povezava do originalnega članka

TOMAŽ PAČNIK - CAMINO
2026-03-28 19:00 | Kulturna četrt Minoriti
Tomaž Pačnik je v več desetletjih glasbenega ustvarjanja prehodil številne poti. Sodeloval je z mnogimi priznanimi glasbeniki in umetniki, deloval tako na slovenski (Planet Groove, Vlado Kreslin, Jadranka Juras, Alenka Godec…) kot mednarodni glasbeno – umetniški sceni, ustvarja(l) muzikale in se vneto predaja(l) pedagoškemu delu. Poznamo ga kot klaviaturista, ustanovnega člana in gonilno silo jazz-fusion-etno skupine JAZOO – edinega koroškega glasbenega kolektiva tega žanra, ki bo prav letos praznoval častitiljivih 30 let neprekinjenega delovanja! Zadnjo dekado let ga je ‘resno’ zaznamoval flamenco. Je tudi eden redkih pianistov v tem delu Evrope, ki se je lotil žanra, v katerem praviloma prevladuje kitara. Sicer se nima za flamenco pianista, a se mu je ta glasbena eksotika vseeno ‘zažrla’ med prste. Za različne glasbeno-plesne projekte je napisal veliko glasbe, na katero so plesale tako vrhunske slovenske plesalke (Urška Centa, Mihaela Wabra Kucler, Živa Heričko, Simona Šturm, Mitja Obed…) , kot tudi plesalki in umetnici iz Budimpešte: Maria Keck in Petra Böröcz. Poleg številnih koncertov pri nas in na Madžarskem ga je flamenco pot zanesla tudi v sámo srce flamenca, Španijo. Pa v Turčijo, Italijo, večkrat na Hrvaško in v Srbijo, Severno Makedonijo, celo v Bolivijo! V zadnjem času pa je začel izvajati tudi solistične koncerte in projekte, na katerih izvaja avtorsko glasbo v sklopu novega projekta: CAMINO. Gre za sestavljanko idej, plod njegovih številnih brezčasnih potovanj in strastnih poti brez konca… Tokratni koncert v Mariboru poteka na predvečer: PIANO DAY oz. ‘Dan Klavirja 2026’.
PIANO DAY – DAN KLAVIRJA poteka na 88. dan v letu, sklicujoč se na dejstvo, da ima standardni klavir 88 tipk. Nils Frahm, nemški pianist, umetnik in pobudnik, je svojo idejo utemeljil z besedami, da “ne škodi slaviti klavirja in vsega okoli njega: izvajalcev, skladateljev, izdelovalcev klavirjev, uglaševalcev, organizatorjev koncertov ter celotni skupnosti pianistov in kar je najpomembnejše: poslušalcev!” Pričakujemo lahko izjemno intimen klavirski dogodek. Posebna koncertna izkušnja, ki poslušalca zvabi bližje – k sebi, h glasbi, k trenutku. Brez ozvočenja, brez distance. Glasba na dosegu roke. In tišina med notami. Intimnost, tišina, prisotnost. Tomaž Pačnik • klavir (solo)
Flamenco-Jazz & Etno-Ambiental

Povezava do originalnega članka

ŠtudenTeater: Mimobežnice
2026-03-28 20:00 - 21:00 | Maribor center / Intimni oder GT22, Glavni trg 22, Maribor
»To je to. Na nobeni strani ne veš, kaj boš sanjal.«
»Tudi na drugi strani smo imeli izbiro. To veš, ne?«
V liminalnem prostoru med smrtjo in življenjem so tri neznanke postavljene pred izbiro: se podati v neznano še enkrat in se vrniti k življenju ali sprejeti konec in vendarle preiti v nič?
Skozi prizmo retrospektive se morda vse skupaj zdi drugače. Ko kazalci naše ure obstanejo, vprašanja tako glasno potrkajo na naša vrata, da jih le s težavo preslišimo.
Sem zadovoljen s tem, kako sem živel? Sem bil dober človek, šel v pravo smer? Kaj obžalujem?
Zavedanje minljivosti življenja ga lahko greni ali pa sladi, kot tudi dejstvo, da ne glede na vse nihče z gotovostjo ne ve, kaj nas čaka na drugi strani.
Meditacija o smislu se nato umakne predvsem vprašanju, ki izhaja iz temelja človeške izkušnje same – vezi, ki jih tkemo med sabo, in pečati, ki jih eden drugemu pri tem pustimo.
Kaj se torej zgodi, ko se (četudi za en sam trenutek) dotaknemo poti neznanca, preden zbeži mimo?
Avtorice se zavezujejo, da je predstava v celoti nastala brez uporabe generativne umetne inteligence.
Predstava vsebuje tematiko smrti, odvisnosti in samomora.

Povezava do originalnega članka

Tadej's News v Vetrinjcu
2026-03-28 20:00 - 23:00 | BarCoda v Vetrinjskem dvoru
Vabljeni na koncert spomladanske turneje zasedbe Tadej’s News kjer bo Tadej Drnovšek predstavljal svoj prvi album »Forgiveness«! Gre za pomemben korak v karieri mladega nadarjenega glasbenika, ki je v preteklosti že izdajal avtorske skladbe, zdaj pa v polni meri predstavlja ne samo svojo glasbeno ampak tudi zelo osebno pot.
Album namreč krasijo zelo osebne zgodbe o določenih življenjskih stiskah in avtorjevi poti pri sprejemanju samega sebe. Njegova želja je, da bi z deljenjem teh zgodb inspiriral druge da bi se lažje odprli glede svojih stisk in poiskali ustrezno pomoč ter da bi jim nudil olajšavo vedoč da niso osamljeni v doživljanju le-teh.
Predprodaja na šanku in v spletni Coda štacuni: 6 €, na dan koncerta: 9 €
Zasedba:

Tadej Drnovšek (trobenta)
Matic Štemberger (klavir)
Valdis Dominieks (akustični bas)
Gloria Handler (bobni)

Povezava do originalnega članka

Velikonočni delavnici za otroke in starše
2026-03-29 10:00 - 2026-03-31 11:00 | Maribor center / Gregorčičeva ulica 27, Maribor
Ustvarjajte skupaj s svojim otrokom, preživite čas z njim kvalitetno in odkrijte umetnika v vas.
Velikonočni delavnici za otroke in starše ponujata prijetno priložnost za skupno preživljanje prostega časa, ustvarjanje in druženje. Udeleženci bodo skupaj izdelovali unikatne 3D izdelke iz recikliranega kartona – prikupen portret zajčka, sedečega petelinčka, zajčka ter korenček.
Delavnica spodbuja ustvarjalnost, sodelovanje in zavedanje o pomenu ponovne uporabe materialov. Primerna je za vse generacije, saj omogoča sproščeno ustvarjanje v prijetnem vzdušju, kjer nastajajo lepi spomini in izvirni velikonočni okraski.

Povezava do originalnega članka

Razstava Čebele – Naše življenje
2026-03-30 10:00 - 2026-04-24 17:00 | Maribor center / Vodni stolp
Na osnovi potrditve Generalne skupščine Organizacije združenih narodov, so članice 20. decembra 2017, soglasno potrdile predlog Slovenije in 20. maj razglasile za svetovni dan čebel.
Leta 2019 je bila prva razstava na tematiko in z naslovom ČEBELE- NAŠE ŽIVLJENJE postavljena v galeriji ATTEMS na gradu Štatenberg, kjer so jo slavnostno odprli podpredsednik Čebelarske zveze Slovenije g. Janez Vencelj, evropska poslanka ga. Tanja Fajon in član vlade g. Milan Brglez.
Razstava je kasneje v organizaciji Likovnega društva PALETA Slovenska Bistrica potovala v lokalne šole in vrtce, vključno z otroškimi delavnicami in društvenimi mentorji, v Čebelarsko društvo Slovenska Bistrica in Čebelarsko zvezo v Lukovici, predstavljena na tradicionalni prireditvi Podobe bistriških domačij, otvoritvi šolskega čebelnjaka v OŠ Pohorskega odreda, v prostorih Ministrstva za kmetijstvo gozdarstvo in prehrano v Ljubljani, Mozirskem gaju v Mozirju. Zadnja 21. razstava je bila postavljena na ljubljanskem gradu na mednarodni prireditvi ZLATA ČEBELA ob podelitvi le-te poljski čebelarski zvezi.

Povezava do originalnega članka

PREDSTAVITEV KNJIGE Z BESEDAMI STKANA BLIŽINA: Pisma družin Šušmelj in Kosič med Egiptom in Primorsko
2026-03-30 17:00 | Maribor center / Glazerjeva dvorana Univerzitetne knjižnice Maribor (Gospejna ulica 10, Maribor)
Monografija prinaša dragocen vpogled v intimne svetove posameznikov in posameznic, razpetih med Primorsko in Egiptom v prvi polovici 20. stoletja.
Na podlagi osebnih pisem monografija osvetljuje vsakdanje življenje, čustvovanje in medosebne vezi v času migracij, vojne in dolgotrajnih ločitev ter ponuja nov pogled na izkušnjo aleksandrinstva. Knjigo, ki je izšla pri Založbi Univerze v Novi Gorici, sta uredila prof. dr. Katja Mihurko in dr. Milan Mrđenović.
Nastala je v okviru delovanja Raziskovalnega centra za humanistiko Univerze v Novi Gorici ter projekta Pisma, ki povezuje raziskovalno delo, digitalno humanistiko in občansko znanost. Knjigo bodo predstavili urednika dr. Katja Mihurko in dr. Milan Mrđenović ter gospa Sonja Kosič, snaha Francija in Zofije Kosič.
Z njimi se bo pogovarjala dr. Jerneja Ferlež. Veseli bomo vašega obiska!

Povezava do originalnega članka

Ženske in brezdomstvo
2026-03-31 10:00 - 2026-05-07 15:00 | Maribor center / Razstavišče Vetrinjski
Na razstavi so predstavljene fotografije žensk iz sedmih različnih držav z izkušnjo brezdomstva, ki so sodelovale v mednarodnem projektu.
Vabljeni na razstavo na temo ženskega brezdomstva. Na razstavi so predstavljene fotografije žensk iz sedmih različnih držav z izkušnjo brezdomstva, ki so sodelovale v mednarodnem projektu.
S projektom želimo opozoriti na žensko plat zgodbe, njeno ranljivost in drugačnost v primerjavi z moško. Kdo je ženska, ki nima doma, in kaj to zanjo pomeni? Kaj pomeni živeti na ulici, biti v moškem zavetišču ali živeti pri partnerju, ki te pretepa in žali, a je to še vedno manj nevarno kot ulica?
Kdo so ženske, ki so za večino nevidne?
S tem projektom jim želimo dati glas in prostor.
Projekt Erasmus+ Ženske in brezdomstvo je povezal osem organizacij iz osmih držav ter omogočil dragoceno izmenjavo znanja in praks na skupnih izobraževalnih sejah med projektom

Povezava do originalnega članka

»NAGRAJENKE DLUM 2025 – Intimna materija: Natalija R. Črnčec, Katja Majer, Slađana Matić Trstenjak«
2026-03-31 10:00 - 2026-05-08 15:00 | Maribor center / Galerija DLUM, Židovska ul. 10, Maribor.
Vljudno vabljeni na otvoritev razstave v torek, 31. 3. 2026, ob 18. uri, v Galeriji DLUM, Židovska ul. 10, Maribor. Kurator razstave: Mario Berdič Codella.
Razstava bo na ogled do 8. 5. 2026, od torka do petka, med 10. in 15. uro, ob sobotah, med 10. in 13. uro.
Organizator: Društvo likovnih umetnikov Maribor – Društvo DLUM.

Povezava do originalnega članka

[Delavnica] Friendship bracelets / zapestnice prijateljstva
2026-03-31 16:00 - 19:00 | Kulturni inkubator
DAN VIDNOSTI TRANS OSEB
IZDELOVANJE FRIENDSHIP BRACELETS*
Torek, 31. marec 2026 // 16.00-19.00 // Kulturni inkubator
“So make the friendship bracelets, take the moment and taste it”, kot pravi mati zapestnic.

Ob prihajajočemu Dnevu vidnosti trans oseb, 31. marca 2026, vabimo vse trans, inter, nebinarne in spolno raznolike ljudi na ustvarjanje! Družimo se v sproščenem okolju, napravimo zapestnice prijateljstva in si jih izmenjajmo. Naj se trans scena v Mariboru še bolj poveže!
Perle, svila in ostali material priskrbimo mi. Če pa želiš, lahko prineseš svoje pripomočke za ustvarjanje.
Dogodek je nastal v sodelovanju programa MKC Maribor Maribor skozi rožnata očala in Lez get together. Namenjen je za trans, inter, nebinarne in spolno raznolike ljudi. Ponavadi so udeleženke_ci stare_i med 15 in 29 let.
[ENGLISH] “So make the friendship bracelets, take the moment and taste it”, as the mother of the bracelets says.
For the upcoming Trans Day of visibility on 31st march, We invite all trans, inter, non-binary and gender-diverse people to create!
Let’s hang out in a relaxed environment, make friendship bracelets and exchange them. Let’s connect the trans scene in Maribor even more. We provide beads, silk and other materials. If you want, you can bring your own. There will also be some snacks for you to enjoy.
The event was created in collaboration between Maribor pride (MKC Maribor) and Lez get together. It is intended for trans, inter, non-binary and gender-diverse people. Usually, participants are between 15 and 29 years old

*Friendship bracelets so zapestnice prijateljstva.

Povezava do originalnega članka

KUHANJE Z LJUBEZNIJO: Celota je večja od posamezne sestavine
2026-03-31 18:00 | GT22 in i/NFOTOČKA
Zasnova srečanj KUHANJE Z LJUBEZNIJO temelji na dveh skupnostnih večerjah iz cikla Kar si bomo skuhali, to bomo tudi pojedli, ki ga podpisujeta igralka in performerka Barbara Kukovec ter kuratorka in kritičarka Irena Borić ob praznovanju 20. obletnice delovanja NAGIB-a v letu 2025. Večerji sta bili namenjeni mariborskim delavkam v kulturi, da bi se dotaknili perečih vprašanj njihovih delovnih pogojev.
Namesto ločevanja gospodinjskih opravil in intelektualno-ustvarjalnega dela se odločamo za njuno nepričakovano simbiozo. Čeprav je jasno, da se knjiga ne piše s pomivanjem posode, želimo poiskati prav te vezi med skrbjo in vzdrževanjem, teoretičnim razmišljanjem in ustvarjalnimi procesi. Ali lahko s tovrstnimi dogodki nagovorimo teoretične in praktične preplete življenja in umetnosti na drugačen način?
Prav iz tega razloga si vse udeleženke večerjo pripravimo skupaj. Skozi prispevek prav vseh večerja postane orodje, ki omogoča prerazporeditev moči in izhaja iz procesa pridobivanja znanja in deljenja izkušenj.
V letu 2026 se sprašujemo, kako se oblikujejo odnosi moči, kaj in kako jemo in mislimo oziroma kako vprašanja razreda, identitete, geografije, narodnosti in spola zavrejo v kotlu prehrambene/kulturne politike. Pri dogodkih je priprava hrane okvir, v katerem delujemo in skozi katerega se povezujemo z vsemi udeleženkami.
Na naslednjih dveh srečanjih se bomo družili v GT22 in i/NFOTOČKI. V torek, 31. marca, nadaljujemo z besedili Rebecce May Johnson (Small Fires: An Epic in the Kitchen) in Maren Lübbke-Tidow (How Does Art Act in Crisis Togetherness and Friendship as Artistic Concept) in naslavljamo odtenke prijateljstva v kulturno-umetniški skupnosti.
Večerja, ki bo v torek, 7. aprila, pa je zasnovana skupaj s kolektivom Trajna, ki deluje na presečišču med oblikovanjem, obrtništvom in ekologijo. Glavno zanimanje interdisciplinarnega kolektiva je področje problematike invazivnih rastlin, ki ga naslavlja preko opazovanja, nabiranja, raziskovanja in ustvarjalnih načinov predstavitve uporabnih lastnosti njihove biomase.
Zaradi omejenega števila mest vas vljudno prosimo, da najkasneje do 28. 3. oziroma 3. 4. 2026 potrdite vašo prisotnost na info@nagib.si ali pr@nagib.si.
Lokacija: GT22 in i/NFOTOČKA, Glavni trg 22, Maribor

Torek, 31. 3., ob 18:00
Gostiteljici: Barbara Kukovec in Irena Borić
Torek, 7. 4., ob 18:00
Gostiteljici: Barbara Kukovec in Irena Borić ter kolektiv Trajna
Torek, 26. 5., ob 18:00
Gostiteljici: Barbara Kukovec in Irena Borić ter kolektiv Mariborke
Petek, 26. 6., ob 18:00
Gostiteljici: Barbara Kukovec in Irena Borić
Lokacija: UGM, Strossmayerjeva ulica 6, Maribor
Torek, 12. 5., ob 18:00
Gostiteljici: Barbara Kukovec in Irena Borić ter tandem PlateauResidue
Torek, 9. 6., ob 18:00
Gostiteljici: Barbara Kukovec in Irena Borić
_____
Irena Borić je umetnostna zgodovinarka, ki dela kot neodvisna kuratorka, kritičarka in urednica. Pogosto deluje v začasnih kolektivih. Je članica hrvaške sekcije AICA-e. Živi in dela v Mariboru.
Barbara Kukovec deluje kot igralka, performerka in avtorica. Prizadeva si, da bi polje umetnosti prepletla z vsakdanjimi »neumetniškimi« konteksti, in raziskuje možnosti za vzpostavljanje povezav med na videz nezdružljivimi svetovi. Živi in dela med Mariborom, Ljubljano in Halozami.
KUHANJE Z LJUBEZNIJO: Celota je večja od posamezne sestavine se izvaja v okviru programa NAGIB k TEORIJI, ki že 8 let odpira prostor teoretizaciji, zgodovinjenju in refleksiji sodobne plesne umetnosti in širše, dialogu, skupnemu branju ter učenju. V zadnjih dveh letih se ta prostor preči tudi z drugimi umetniškimi, kulturnimi in znanstvenimi področji.
Koncept in izvedba: Barbara Kukovec in Irena Borić
Produkcija: NAGIB (zanj Petra Hazabent)
Partnerji: Umetnostna galerija Maribor in Ustanova Fundacija Sonda / i(INFOTOČKA) + GT22

Povezava do originalnega članka

Name that tune | Kiri komad je že to?
2026-03-31 19:00 - 23:00 | Maribor center / Studio
Kviz: 19.00–21.00 (vključno s 15-minutnim odmorom)
Razglasitev zmagovalcev in podelitev nagrad: 21.00
Voditelja večera: Jerry Blitefield & Chris Russell
Misliš, da poznaš glasbo? Preizkusi svoj sluh — in spomin — na glasbenem kvizu Kiri komad je že to?
Ekipe po dva se bodo pomerile v prepoznavanju pesmi od šestdesetih let naprej. Namigi bodo prihajali v različnih oblikah – kratki zvočni ali video posnetki, pa tudi koščki besedil (tokrat zares!). Točke prinašajo ne le pravilni naslovi, ampak tudi izvajalci, albumi in leta izida. Skratka: kviz za vse, ki poslušate malo preveč pozorno.
Pravila in informacije:
➜ Ekipe sestavljata dva igralca (posamezniki se lahko povežejo tudi na dogodku)
➜ Omejeno število ekip – 15 dvojic
➜ Prijavnina: 5 € na ekipo (2,5 € na osebo)
➜ Nagrade: celoten izkupiček se razdeli med najboljše ekipe
➜ Jezik: angleščina (po potrebi bo zagotovljen prevod v slovenščino)
➜ Prepovedana uporaba mobilnih telefonov
➜ Ekipe odgovor sporočijo z dvigom predmeta
Zberi svojega najbistrejšega soigralca in se pripravi na večer glasbe, smeha in prijateljskega tekmovanja!

Povezava do originalnega članka

Knjižni klub: Bookworm Society
2026-04-01 18:00 - 20:00 | Kulturni inkubator
KNJIŽNI KLUB MKC MARIBOR
BOOKWORM SOCIETY
Sreda, 1. april 2026 // ob 18.00 // Kulturni inkubator
V Kulturni inkubator prihaja novi knjižni klub! Če vam sproščen pogovor ob knjigah v družbi čaja in prigrizkov, zveni kot popoln večer, potem si kar rezervirajte termin: prvič se bomo spoznali v sredo, 1. aprila 2026, ob 18:00, nato pa vsako zadnjo sredo v mesecu.
Na našem prvem srečanju bomo spregovorili o knjigi Ahilova pesem (The Song of Achilles) avtorice Madeline Miller, ki si je s svojo čudovito ljubezensko zgodbo, prepleteno z grško mitologijo, prislužila priljubljenost med mladimi.
Ahilova pesem raziskuje življenje in notranji svet grškega junaka Ahila med dogodki Trojanske vojne. Osredotoča se na njegovo kompleksno osebnost, čustva in odnose, še posebej z Patroklom, ki močno vplivajo na njegove odločitve. Pripoved prepleta boje, junake in mitološke motive s psihološkimi vpogledi, kar omogoča globlji vpogled v motive in ranljivosti likov. Knjiga raziskuje teme slave, usode, prijateljstva in cene moči. Hkrati postavlja vprašanja o človečnosti in tem, kaj pomeni biti junak v svetu, ki ga oblikujejo vojna in izguba.
Naj vas ne skrbi, če knjige niste prebrali (do konca)- odprli bomo marsikatero aktualno tematiko, s katero se lahko vsak poistoveti.
Zaradi lažje organizacije vas prosimo, če lahko izpolnite kratek vprašalnik in potrdite svojo udeležbo. Dogodek bo potekal v slovenščini in po potrebi v angleščini- vabljeni vsi mladi nad 16 let.

VPRAŠALNIK

Za vse, ki se nam želite pridružiti… Welcome to Bookworm Society!

Povezava do originalnega članka

Zato, ker lahko & zopet.
2026-04-01 19:00 - 22:00 | Maribor center / Studio
Zakaj? Zato, ker lahko. Spet nas srbijo prsti.
Ker smo ugotovile, da se v predalih nabira prah, me pa imamo raje barvo in akcijo.
Letos dodajamo PRItisk.
Zakaj PRItisk? Ker nas vsi stiskajo – roki, položnice, pričakovanja in gravitacija. Ker je življenje en sam velik »deadline«, me pa smo se odločile, da ta pritisk raje spremenimo v nekaj, kar je dejansko dobro videti na steni.
Ekipa, ki se ne pusti zmesti: Monika Pocrnjić, Hana Repše, Nina Medved, Maja Pegan, Mojca Pernat ter še dekleti, ki sta pod pritiskom, Darka Erdelji in Aleksandra Saška Gruden.
Navadno nas vidite, kako premikamo kable, rišemo urnike, pišemo članke in razpise, krotimo otroke v delavnicah ali produciramo tuje sanje. Tokrat pa smo si rekle: »Dovolj je asistence!« Danes smo tukaj kot umetnice. Ker lahko. Ker to tudi smo. In ker je to ceneje kot terapija.
Slavnostni govori? Lepo prosim. Kdo ima čas za to? Rajši pridi, vzemi kozarec v roke in poglej, kaj nastane, ko umetnica končno dobi svojo minuto (ali pet) miru.

Povezava do originalnega članka

Razstava ilustracij Darke Erdelji, Teje Milavec in Tamare Rimele
2026-04-02 00:00 - 2026-04-25 23:59 | Maribor center / Trg Leona Štuklja, Maribor
2. april, mednarodni dan knjig za otroke
V Mariborski knjižnici pripravljamo veliko razstavo ilustracij Darke Erdelji, Teje Milavec in Tamare Rimele, ki se bo skupaj s programom selila po Mariboru vse do jeseni. Pripravljamo jo ob 2. aprilu, ko obeležujemo mednarodni dan knjig za otroke in svetovni dan zavedanja o avtizmu na pobudo Mednarodne zveze za mladinsko književnost IBBY.
Razstava bo na ogled na trgu Leona Štuklja od 2. do 25. aprila 2026.
Od aprila do konca maja tudi v Pionirski knjižnici (TPC City), Pionirski knjižnici Nova vas, Knjižnici Nova vas, Knjižnici Tabor, Knjižnici Kamnica, Knjižnici Pobrežje, Knjižnici Tezno, Knjižnici Pekre, Knjižnici Hoče, Knjižnici Pesnica, Knjižnici Studenci, Knjižnici Bistrica ob Dravi, Knjižnici Šentilj, Knjižnici Lovrenc na Pohorju, Knjižnici Duplek, Knjižnici Janka Glazerja Ruše, Knjižnici Selnica ob Dravi, Knjižnici Rače in Knjižnici Kungota.
Vabljeni na ogled!

Povezava do originalnega članka

Buba 2+
2026-04-03 17:00, 2026-04-04 10:00 | Mala dvorana
Buba 2+

Andreja Peklar / 35 min

Uprizoritev Buba je nastala po istoimenski slikanici večkrat nagrajene avtorice Andreje Peklar, v kateri nas popelje na pot radovednega odkrivanja.
Ko Buba prejme pismo, se odpravi na pot, na kateri spoznava vznemirljive značilnosti sveta, katerega del postaja. Buba je univerzalna zgodba o naravi, katere del je tudi človek. In kot se buba razvije v metulja, tudi otrok odraste. A z odraslostjo se razvoj pri človeku ne zaključi, saj z življenjskimi izkušnjami naše intimne preobrazbe zmeraj znova vznikajo.
Buba je pripoved o učenju in odraščanju, o raziskovanju sveta in o spoznavanju samega sebe …
*V predstavi je uporabljena pesem Biba, buba, baja Mire Voglar.
Predstava je primerna tudi za prvo triado OŠ

Nakup kart

Povezava do originalnega članka

Rock 'ma mlade 2026 #1: Retrozlom
2026-04-03 20:00 - 22:00 | Kulturni inkubator
ROCK ‘MA MLADE 2026
KONCERT ZASEDBE RETROZLOM
Petek, 3. april 2026 // ob 20.00 // Kulturni inkubator
V petek, 3. aprila 2026, bo v Kulturnem inkubatorju prvi koncert cikla koncertnih večerov Rock ‘ma mlade 2026. Ob 20. uri bo na oder Kulturnega inkubatorja stopila mlada zasedba Retrozlom. Vstopnine ni, rock on.
MKC Maribor v letu 2026 premierno uvaja festival Rock ’ma mlade, pilotni program, ki nastaja kot nadgradnja uspešnega modela festivala Jazz ’ma mlade. Z njim želimo mladim neuveljavljenim rock zasedbam omogočiti prve večje koncertne izkušnje ter jim ponuditi strokovno, produkcijsko in promocijsko podporo. Prva bo na oder stopila mlada zaseba Retrozlom.

Retrozlom sestavljajo štirje mladci, željni ustvarjanja svoje muzike in se ”met fajn”. Žanrsko se člani med seboj nekoliko razlikujejo, vendar so prepričani, da ravno to da bendu svojevrsten stil. Skupni imenovalec je rock glasba, se pa, če je ”vajb” pravi, lotijo vseh žanrov.
V sestavi so: Matevž Mulec; vokal, ritem kitara (12 strunska elektroakustična ali električna kitara) // Enej Podgornik; bas kitara // Ožbej Svetlin; bobni // Jernej Marinko; glavna kitara (električna kitara)-

Povezava do originalnega članka
